
E vel yn Wever-Urves 


PROME MINISTER 


I CU GRUPO DI CONSEHO 


DI ALDER DI ROTTERDAM ABOUTALEB 


Den cuadro di e reunionnan strategico 
andando na Hulanda, delegacion di 
Pais Aruba, lidera door di Minister 
Plenipotenciario sefior Ady Thijsen, a 
reuni cu grupo di conseho di Alder di 
Rotterdam, sefior Ahmed Aboutaleb. 
E grupo aki ta consisti di individuo 
renombra y cu experiencia amplio y 
riba diferente tema, entre otro temanan 
di inclusion di gruponan vulernabel den 
sociedad y stimulacion di hoben y con 
pa contraaresta pobresa. 


E presidente di e grupo di conseho ta 
sefior Ernest van der Kwast cu ta un 
autor y moderador conoci na Hulanda. 
Tambe tabata presente representante di 
Vereniging voor Nederlandse Gemeente 
(VNG), specialisa den tratado di Nacionnan Uni cu ta regarda 
personanan cu deshabiildad, tambe un specialista riba tereno 
intercultural, secretario di grupo di conseho y consehero di 
asunto internacional di Alder di Rotterdam. 


E reunion tabata uno sumamente informativo unda cu e 
grupo a splica ampliamente nan funcion y e balor agrega pa 
locual ta e maneho di e Alder. Asina a splica cu nan meta ta 
pa for di un punto di salida alternativo evalua con e maneho 
di Alder ta wordo absorba den comunidad y pa cu esaki su 
efectividad. Asina por evalua si maneho y practica ta cuadra 
cu otro. E grupo di conseho aki ta uno crucial pa motibo cu riba 
manera constructivo ta acerca e varios retonan cu e ciudad 
di Rotterdam ta atende cu ne manteniendo e importancia 
di e ser humano den esaki central. Por pensa riba retonan 
manera e crecemento economico cu e ciudad ta experiencia 
pero na unda cu na mesun momento tin pobresa. A indica cu 
e fenomeno aki no tin di haber solamente cu e tema di recurso 
(financiero) pero tambe tin di haber cu hopi individuo por perde 


den e sistema y cuantioso regla di gobierno di Hulanda. 


Mirando cuAruba na su turno ta experienciando un recuperacion 
economico despues di temporada di COVID y cu na mesun 
momento tambe tin reto pa atende cu ne, e instrumento den 
forma di e plataforma aki ta uno cu lo wordo evalua. Por indica 
cu e grupo di conseho tabata hopi interesa den nos pais y cu 
tur esnan presente tabata satisfecho cu e reunion. 


E delegacion di Aruba ta bou di encargo di Minister-President 
di Aruba señora Evelyn Wever-Croes y lidera door di Minister 
Plenipotenciario di Aruba, señor Ady Thijsen. Hunto cu 
representante di Tijdelijke Werkorganisatie Aruba, señora 
Indra Zaandam, ta participando na diferente reunion strategico 
den cuadro di Aruba su trayecto di recuperacion. 


Prome Minister ta gradici e delegacion di Aruba pa e trabounan 
cu nan ta bin ta haciendo den cuadro di e recuperacion di Aruba 
despues di e crisis di e pandemia y ta desea nan exito den e 
reunionnan strategico cu ta tumando luga y forsa pa continua 
cu e trabounan pa realisa e metanan cu exito. 

Recientemente, Prome Minister Evelyn Wever-Croes a bsihita 
varios scol cu a gana e proyecto di innovacion di Edutech pa 
admira e materialnan digital cu cada scol a logra haya. Mirando 
e enthusiasmo di e muchanan y di e docentenan pa cu esaki, 
Gobierno hunto cu Futura, a tuma e decision pa extende e 
"deadline" pa cada scol por entrega nan proyecto final. E ultimo 
dia pa e scolnan por entrega nan proyecto lo bira 7 di Juli, 
2023. Gobierno lo aloca un suma di 100.000 florin pa cu esaki. 


Prome Minister ta extende un invitacion na tur scol pa 
probecha e extension aki y inscribi nan proyecto di innovacion 
RA, 


Who We Are Submit Application 


OUR MISSION 


For the 2022/2023 school year, the EduTech Fund aims to stimulate innovation, 
technology, and interactivity in the Aruban classrooms, by awarding grants to 


innovation pilot projects designed by schools, teachers, and students in Aruba. 


The EduTech Fund allows applications from ALL schools in Aruba - all 
grades and level of education - in a School Board ('schoolbestuur') 


recognized by the Department of Education 


WE CALL UPON TEACHERS, STAFF, AND 
SCHOOLS TO APPLY FOR A GRANT FOR YOUR 
SCHOOL TODAY! 


) EXTENDI PA 


Information & FAQs 


Mrd A NEAN 
a os | ne AN [il 
AD L DS EGA N i N AA | iN 


EDUT 


E o E KE 


= Te is = A 
CH TA 


IULI. 2023 
ep Ga 


EduTech 


Cycle 4 Extended 


Project submission final date 


July 7th, 2023 


Visit edutecharuba.org for more information. 


di Edutech na www.edutecharuba.org, pa asina por partcipa 
cu e oportunidad di gana materialnan digital, cu lo ta di gran 
beneficio pa nan scol. Pa cualkier informacion y/of pregunta 
por bishita e webiste www.edutecharuba.org 


Contact FUTURA 


Latest Projects 

* BISHITA DI SENOR OLIVIO DE CUBA 


RESUMEN 
SIMAN 


Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


PROME MINISTER, EVELYN WEVER-CROES 


Siman aki, Prome Minister a ricibi cu gran honor señor Olivio de 
Cuba na su oficina na Bestuurskantoor. Señor de Cuba a traha 
hopi aña como fotografo na BUVO y tabata semper un trahado 
ehemplar y responsabel pa cu su trabou kende sigur a imprimi 
y reforsa hopi historia den cada fotografia cu el a tuma. 


* BISHITA DI SEÑOR QUITO NICOLAAS 


Prome Minister Evelyn Wever-Croes a ricibi bishita di señor 
Quito Nicolaas cu a bin specialmente pa entrega Prome 
Minister 2 buki di poema, Argus y Cucuisa Cabisha, als de aloé 
sluimert. Sr. Nicolaas, autor di varios obra literario, cu a haya 
reconocimento den literatura, a ricibi un condecoracion real na 
Hulanda di Rey Willem Alexander pa entre otro su contribucion 
literario 


* UNION EUROPEO TA FINANCIA E 
PROYECTO EARLY WARNING 
SYSTEM 


7, 
Prome Minister Evelyn Wever-Croes 
durante e Workshop Early Warning 
system hunto cu crisis team, a felicita 
Bureau Rampenbestrijding pa tur e 
trabounan haci pa logra obtene e 


Sistema nobo, e Early Warning 43 


Crisis Team su gratitud pa e 
trabounan haci durante e 
pandemia. 


E siman aki, Prome Minister Evelyn Wever-Croes a atende un 
webinar importante organisa pa  Coordinatiecentrum 
Mensenhandel Mensensmokkel Aruba (CMMA) riba e tema di 
contrabanda di persona. E titulo di e webinar aki ta "The role of 
the internet on human trafficking and migrant smuggling". 

* CUADRADI E HOBEN STEPHANIE BOOT 


Durante su bishita na e Art 8 Sience Fair di Maria College siman 
pasa, Prome Minister Evelyn Wever-Croes a keda impresiona 
cu un cuadra segun e tecnica di “abstract expressionisme’ cu a 
wordo pinta door di e hoben Stephanie Boot. Como aprecia, 
Stephanie, hunto cu su docentenan ,a bishita Prome Minister y 
a entrega esaki na Prome Minister 


* ENSENANSA PA EMPLEO CU MAS 
OPURTUNIDAD PA COMUNIDAD 


E siman aki, Prome Minister Evelyn Wever-Croes a bishita 
Enseñansa Pa Empleo (EPE) pa un recorido di e facilidadnan 
nobo. Prome Minister ta gradici Minister Glenbert Croes pa su 
vision y determinacion pa "upgrade" e facilidadnan di EPE. 
Tambe, ta felicita tur esnan cu ta traha na EPE y cu a haci e 
proyecto aki posibel. 

Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


RESUMEN 
DI SIMAN 


PROME MINISTER, EVELYN WEVER-CROES 


* BISHITA DI GOBERNADOR DI SINT MAARTEN 


Diabierna mainta, Prome Minister a haya bishita di Gobernador 
di Sint Maarten sr. Ajamu Baly. Durante su bishita a intercambia 
riba diferente topico di interes comun entre Aruba y Sint 
Maarten. 


* REUNION CU CONSUL GENERAL DI FILIPINAS | 


Prome Minister hunto cu Mimnister glenbert Croes a reuni cu 
Consul General di Filipinas na Den Haag, sr. Jarie Osias hunto 
cu Consul Honorario di Filipinas na Aruba, sra. Ami 
Henriquez-Mendez. E comunidad Filipino na Aruba ta hopi 
grandi y tey di basta tempo, pa cual nos ta agradecido. 


* REUNION REUNI CU COMMISSIE SEXUEEL 
MISBRUIK MINDERJARIGEN 


Prome Minister a reuni cu Comissie Sexueel Misbruik 
Minderjarigen, cu ta un comision cu el a institui na 2019 pa yuda 
alinea tur esfuersonan cu ta wordo hasi den tur ministerio riba e 
tereno di abuso sexual di muchanan. 

* REUNION CU COMMISSIE VERSTERKING 
DEMOCRATISH HERSTEL. 


Prome Minister hunto cu Presidente di Parlamento Edgard 
Vrolijk a reuni cu sr. Swaen y sra. van der Wal di e Commissie 
Versterking Democratisch Herstel. Meta di e reunion ta pa 
fortifica nos colegionan halto di estado pa garantisa nos 
principionan democratico di checks and balances y e comision 
aki ta yudami den e meta aki. 


* DEADLINE PA SOMETE 


EDUTECH CYCLE 4 
TA WORDO EXTENDI 


Prome Minister a anuncia cu ta extende e deadline pa somete e 
proyecto di innovacion di Edutech. E deadline nobo lo bira 7 di 
Juli 2023. Pa cualkier informacion/pregunta por bishita 
edutecharuba.org 


RA 


EduTech 


Edulech 


Cycle 4 Extended 


Project submission final date 


July 7th, 2023 


Visit edutecharuba.org for more information. 

Menu Maduse 


MINISTER 


Celebracion Dia di San Juan - Dera Gay 2023: 
MINISTER DI CULTURA XIOMARA MADURO 


Otro scol cu a haya bishita siman pasa di Minister di Cultura 
ta scol basico Cacigue Macuarima na Santa Cruz, cual bishita 
tabata relaciona cu Dia di San Juan — Dera Gay cu Aruba a 
celebra diasabra ultimo dia 24 di juni. Na su yegada Minister 
Xiomara Maduro a wordo ricibi pa e alumno y docentenan. 


E scol a haci un bunita presentacion di e Fiesta di San Juan, 
na unda alumnonan a canta, baila e cancion di Dera Gay y a 
mustra nan talento den e wega di grito di gay. E mandatario a 
gradici e alumnonan pa nan bunita presentacion. Por ultimo 
Minister Xiomara Maduro a expresa su gratitud na e personal y 
alumnonan di scol basico Cacigue Macuarima pa e recepcion 
y a gradici nan pa biba nos cultura di Fiesta di San Juan — Dera 
Gay. 

Celebracion Dia di San Juan — Dera Gay 2023: 
MINISTER DI CULTURA XIOMARA MADURO A 
PRESENCIA BUNITA CELEBRACION DI DERA GAY 
NA COLEGIO BON sae 


Siman pasa diahuebs mainta a toca turno pa Colegio Bini 
na Madiki pa ricibi un bishita di Minister di Cultura. Esaki ta 
enconexion cu celebracion di Dia di San Juan — Dera Gay 
dia 24 di juni ultimo. E alumnonan bao guia di e docentenan 
di e scol a prepara un bunita show di Fiesta di San Juan. E 
alumnonan a presenta riba escenario cu e informacion di e 
historia, tradicion y baile di San Juan. Tambe e muchanan a 
canta y hunga e wega di grito di gay y asina mustra con e scol 
ta celebra e fiesta di San Juan — Dera Gay. 


Minister Xiomara Maduro tabata hopi contento y orguyoso cu 
e scol tambe ta biba y mantene nos cultura di Fiesta di San 
Juan — Dera Gay cerca nos muchanan di e scol, pa cual e 
mandatario a gradici e personal y alumnonan di Colegio Bon 
Bini pa e tremendo recepcion y presentacion di e alumnonan. 

MINISTER MADURO Y MINISTER PRESIDENT A 
RICIBI BISHITA DI MGR SECCO Y PASTONAN 
CURTIS Y MACOVIEC 


Ba Va A 

Recientemente Minister Maduro y Minister President Wever- 
Croes a ricibi bishita di Mgr. Secco hunto cu Pastonan Curtis y 
Macoviec. E mandatarionan a reuni cu e miembronan di clero 
riba, entre otro, e reto cu clero tin na Aruba ora pastonan yega 
edad di pensioen y mester retira, sin cu tin pastonan mas hoben 
pa reemplaza nan. Esaki ta crea un necesidad pa pastonan por 
keda traha mas largo pa asina por percura pa tin continuacion 
di e formacion spiritual y social den nos comunidad. Sigur den 
e temponan aki cu hopi hende ta mas consciente di nos salud 
mental, nos mester por conta tambe cu e apoyo spritual cu ta 
wordo brinda pa clero. 


Banda di esaki a combersa tambe riba e necesidad pa clero 
keda desaroya nan conocemento na bienestar di e trabou 
spiritual y social den nos comunidad. 


Tabata un encuentro masha ameno pa cual e mandatarionan 
ta gradici Mgr. Secco y Pastonan Curtis y Macoviec. 

MINISTER MADURO TA FELICITA SRA. FABIA 
WERNET CU SU 35 ANIVERSARIO COMO 


EMPLEADO PUBLICO DI PAIS — 


Siman pasa diabierna, Minister Maduro tabata tin e placer di 
ricibi sra. Fabia Wernet pa asina por felicit'e pa su 35 aniversario 
como empleado publico di Pais Aruba. Den presencia di 
Director y coleganan di Departamento di Finansa, e mandatario 
a entrega sra. Fabia, su decreto gubernamental y un recuerdo 
pa e bunita logro aki. Minister Maduro a gradici sra. Fabia pa 
tur e añanan dedica na servicio loyal na Gobierno di Aruba. 


Minister Maduro a felicita y yama danki tambe na e famia di 
sra. Fabia, cu ta brinda nan sosten y cariño pa asina sra. Fabia 
por dedica na su trabou na bienestar di Aruba. Pa e ocasion di 
hubilo aki, sr. Werleman, Director di Departamento di Finansa, 
tambe a hiba palabra di gradicimento y a entrega un bunita 
plakaat na sra. Fabia como recuerdo di su 35 aniversario di 
trabou. 


Minister Maduro ta gradici sra. Fabia, su famia y coleganan 
di Departamento di Finansa pa e combersacion ameno cu a 
sigui. Masha pabien y cu nos bon Dios por brinda sra. Fabia 
bon salud pa asina por keda brinda servicio na nos comunidad. 

Siman pasa diahuebs Minister di Turismo y Salud Publico sr. 
Dangui Oduber a reuni cu e Waarnemend Directeur di DIP. 
Den e reunion aki a dialoga riba e tema di vacation rentals 
cu ultimamente ta hopi den noticia. DIP tambe ta forma parti 
di e Steering Committee Taskforce for other accommodations 
cu a keda forma 2 siman atras. Manera ta conoci pronto tur 
doñonan di un vacation rentals mester tin un permiso pa por 
opera. 


“iy i 


E tabata un reunion hopi necesario pa asina haya tende riba 
e puntonan mas importante pa cu e vacation rentals den bista 
DIP. E meta di e taskforce ta pa traha un rapport di datosnan 
concreto pa asina Minister Oduber y gobierno por hiba su 
maneho relata na other accommodation. Ta hopi importante 
pa gobierno tin un bista amplio di tur other accommodations cu 
Aruba ta ofrece. E idea ta pa yega na un maneho cu ta practico 
pa un y tur. 


Ta hopi importante pa bin cu regulacionnan pa propietarionan 
di other accommodations pa por crea e level playing field y 
tambe tin e compliance necesario. Gobierno ta bay regula 
esaki a base di otorgamento di un permiso di gobierno cu tur 
e propietarionan di e other accommodation mester tin pa por 
opera. Segun Minister Oduber esaki ta sumamente importante 
pa crea y mantene e calidad di e product Aruba y crea e level 
playing field cu tin mester den e sector. 


E reunion tabata hopi productivo, ambos Minister Dangui 
Oduber y e Waarnemend Directeur di Dip ta sumamente 
optimista cu lo por yega solucionnan concreto pa cu e maneho 
nobo cu mester bin pa e vacation rentals. Minister Oduber ta 
sigui traha cu un vision cla conhuntamente cu su ekipo pa 
asina haci e proyecto aki uno exitoso. 

Recientemente un delegacion di International 
Monetary Fund tabata di bishita na Aruba y a 
reuni cu diferente minister, incluso cu minister 
di asuntonan economico, comunicacion y 
desaroyo sostenibel, Sr. Geoffrey Wever. 


Den nan raport Aruba: Staff Concluding 
Statement of the 2023 Article IV Mission, IMF 
ta enfoca riba topiconan fiscal y economico. 
Entre otro a tuma nota positivo di e 
crecemento economico remarcabel di Aruba 
despues di pandemia, danki no solamente na 
mas cantidad di turista pero tambe e cantidad 
cu nan ta gasta riba nan vakantie. "Economic 
activity rebounded strongly as the pandemic 
effects waned", segun e raport. 


Tambe a duna indicacion riba reformanan structural cu ainda 
falta y ta necesario pa sigui stimula crecemento, cual entre 
otro ta enfoca riba e facilidad di haci negoshi ("ease of doing 
business”). Den punto number 12, IMF ta nota "Comprehensive 
structural reforms are needed to boost potential growth". Esaki 
ta indica cu ainda falta mas reforma pa minimalisa obstaculo y 
reduci "red tape" cu por stroba comercio. Tambe mester sigui 
promove entrepreneurship y añadi na balor agrega di turismo, 
esfuersonan cu ya caba ministerio di asuntonan economico ta 
encaminando. 


IMF ta conclui si cu "the recently introduced Business Policy 
Guidelines and the efforts to enhance [the] transition to the 
digital economy are steps in the right direction". Esaki segun 
minister Geoffrey Wever ta ser ricibi como un nota positivo y 
un afirmacion cu e trabou y esfuersonan haci ta pasonan den 
e bon direccion. Na Oktober 2022 minister Geoffrey Wever 
a introduci e maneho pa permiso di negoshi, e asina yama 
Vestigingsbeleid, completamente modernisa, simplifica y 
digitalisa, caminda a reduci e tempo di espera pa un permiso. 


IMF SATISFECHO CU 

Geoffrey Wever 


MINISTER 


A 


ESFUERSONAN CU 
TA ENCAMINANDO PA TRANSICION 
ECONOMICO DI ARUBA 


E 


E cambionan principal den e Vestigingsbeleid 2022 ta: 
reduccion di “red-tape”, digitalisacion completo di e proceso 
di pidi y ricibi permiso di negoshi, ampliacion di categoria di 
persona cu no mester pidi un permiso mas, stimula inversion 
den centro di Oranjestad y San Nicolas, stimula diversificacion 
di Aruba su economia atraves di e “six promising sectors”, 
duna companianan chikito posibilidad pa establece den nan 
cas (zona residencial) y introduci pa prome biaha principionan 
di sostenibilidad den e maneho. 

A FIRMA UN MEMORANDUM OF AGREEMENT 
ENTRE UNIVERSIDAD DI ARUBA Y 
CENTENNIAL COLLEGE 


e 

Manera ta conoci, diadomingo ultimo Minister Endy Croes 
hunto cu Sra. Viola Heutger di Universidad di Aruba a sali Despues di e reunion mandatario di enseñansa a haya recorido 
pa un biahe di trabou na Toronto, Canada. E meta di e biahe den e campus. E campus di Centennial College tin 742 camber 
aki ta pa firma 5 MoU cu diferente scol na Canada y Merca. pa studiante. E delegacion di Aruba a ricibi e grato sorpresa di 
Dialuna mainta, Minister Endy Croes a bishita Centennial topa cu Jamilla Phillip, un Arubiano cu a finalisa su estudio na 
College na Toronto, Ontario unda a firma un Memorandum of Centennial College y awo ta trahando como office manager na 
Understanding (MoU) cu e scol. E mainta aki tambe a firma Centennial Place. 

un Memorandum of Agreement entre Universidad di Aruba y 

Centennial College. Esaki ta encera cu ta brinda oportunidad Conluyendo, Minister Endy Croes a enfatisa cu por mira 
pa un “exchange program” intercambio di staf y profesionalnan atras riba trabounan fructifero creando oportunidad pa nos 
entre Aruba y Canada. studiantenan pa por continua cu nan estudio na Canada. 

Minister Endy Croes: 


SRA. CHARMAINE HACK DI CENTENNIAL 
COLLEGE TA ANSIOSO PA E COLABORACION 
ENTRE ARU BA Y CANADA 


Manera ta conoci dialuna mainta, Minister Endy Croes a firma e 
Memorandum of Understanding (MoU) cu Centennial College. 
Esaki ta encera cu e descuento cu e studiante ta ricibi riba tarifa 
di scol (schoolgeld) a aumenta y ta $3000. Sra. Charmaine 
Hack vice presidente di “Strategic Enrolment Management' 
a expresa di ta sumamente contento di firma e MoU cu pais 
Aruba y Memorandum of Agreement cu Universidad of Aruba. 
Esaki sigur lo brinda oportunidad pa traha hunto y crea 
oportunidadnan nobo pa e studiantenan. 


Centennial College situa na Toronto ta cas pa industria, 
ta conta cu hopi stakeholders di diferente sector di salud, 
negoshi te espacio aereo y mas. Sra. Hack a expresa cu 
sigur tin oportunidadnan valioso pa explora entre Universidad 
di Aruba y Centennial College manera, “Student Exchange”, 


“Program Partnerships” y “Faculty Exchange” creando asina 
mas oportunidad pa studiantenan di Aruba y Canada. 


SRA. JOSELIN CROES MINISTER 
PLENIPONTENCIARIO NA WASHINGTON TA 
SUMAMENTO CONTENTO CU DESPUES DI DOS AÑA 
— TA oiga laos CU CENTENNIAL COLLEGE 


Dialuna mainta, Minister Endy Croes, rector di Universidad 
di Aruba Sra. Viola Heutger y Minister Plenipontenciario na 
Washington Sra. Joselin Croes a bishita Centennial College 
na Toronto, Canada. Durante e bishita di trabou, Minister Endy 
Croes a firma e Memorandum of Understanding (MoU) cu 
Centennial College. Minister Plenipontenciario na Washington 
Sra. Joselin Croes a expresa di ta sumamente contento cu 
finalmente a firma e MoU cu pais Aruba y Memorandum of 
Agreement cu Universidad di Aruba. 


Minister Joselin Croes a cuminsa negocia cu Centennial 
College dos aña pasa pa subi e suma cu e studiantenan ta 
ricibi di descuento riba nan costo di scol (schoolgeld). Tambe, 
a logra pa cera un “partnership” cu Universidad di Aruba 
unda por haci entre otro, “exchange programs” di e staf y 
profesionalnan. Pa finalisa, Minister Joselin Croes ta hopi 
contento cu despues di casi dos aña a firma e acuerdo aki cu 
lo beneficia e studiantenan di Aruba. 


Diamars 27 Juni 2023 


Minister Endy Croes: 

E acuerdo aki ta brinda nos studiantenan di Aruba oportunidad pa 
eherce diferente estudio, entre otro, Facultad di Animacion, Arte y 


. 9 Pl i E — i zid 
í e sheridaD j pask A — 


Dialuna atardi, Minister di Enseñansa y Deporte Endy Croes 
a firma un Memorandum of Understanding (MoU) pa prome 
biaha cu Sheridan College pa brinda nos studiantenan di Aruba 
oportunidad pa studia eynan. Minister Endy Croes ta felicita 
Minister di Plenipotenciario di Aruba situa na Washington, Sra. 
Joselin Croes cu desde dos aña atras a haci e contactonan aki 
pa por firma e tremendo MoU aki cu Sheridan College. 


Minister Joselin a indica cu e acuerdo aki cu Sheridan College 
ta hopi importante pa Aruba, mirando cu e college ta ofrece 
estudio den diferente ramo cu ta nobo pa Aruba. Ademas di 
esaki, Sheridan College tin conexion grandi cu e islanan den 
caribe y nan ta sumamente contento cu a fima MoU cu Aruba. 
Cu e MoU aki, e studiantenan di Aruba por haya un descuento 
riba e tarifa di scol (schoolgeld). Minister Joselin Croes ta sigui 
bisa cu e beneficio di studia na Canada ta cu e studiantenan 
cu haya permiso pa studia na Canada por traha na scol of pafo 
di scol. Esaki por yuda e studiante paga su estudio. Tambe, e 
costo di camber ta rond di 800 pa 900 dollar Canades, cual ta 
mas economico compara cu Merca. 


Diseño y Ciencia y Tecnologia 


KIT Gua 
tae y 


“Provost y Vice President Academic” di Sheridan College, Sra. 
Carol Altilia a expresa cu nan ta hopi entusiasma pa firma e 
MoU aki cu Aruba. Ta e prome acuerdo cu ta firma cu Aruba, 
cual ta habri oportunidad nobo pa e studiantenan di Aruba pa 
bay studia aya y experiencia diferente programa di calidad cu 
nan tin pa ofrece. 


Sra. Anaita Mcintyre, “Senior International Coordinator” di 
Sheridan College tambe a indica cu nan ta hopi emociona di 
firma MoU cu Aruba y ta spera cu e studiantenan di Aruba por 
scoge pa studia na Sheridan College. Sheridan College tin mas 
di 130 diferente programa, entre otro, Facultad di Animacion, 
Arte y Diseño, Comercio, Ciencia y Tecnologia y estudio di 
Comunidad y Salud. 


Pa conclui, e MoU aki cu a firma cu Sheridan College ta un 
gran logro pa Aruba, mirando cu e ta brinda e studiantenan di 
Aruba oportunidad di eherce diferente estudio cu ta nobo pa 
Aruba. Minister Endy Croes ta gradici esnan cu a contribui pa 
haci e acuerdo aki posibel y ta desea e studiantenan di Aruba 
cu scoge pa studia na Sheridan College hopi exito. 

Minister Plenipotenciario a haci recientemente un bishita di 
trabao na Zwolle pa papia cu diferente instancianan interesante. 
Asina e mandatario a tene un combersacion cu Roeland Kreeft 
manager wonen na SSH (Stichting Studentenhuisvesting), cu 
ta e fundacion na Hulanda cu ta huur 19 mil camber y vivienda 
pa studiante na diferente ciudad na Hulanda. 


Minister Thijsen a cuminsa na splica cu e scarsedad di vivienda 
pa studiante tin su impacto riba e grupo di studiantenan for 
di Aruba cu ta bin Hulanda. Pesey Arubahuis conhuntamente 
cu Departamento di Enseñansa di Aruba y Minister Endy 
Croes di Enseñansa ta purba na yega na solucionnan pa nos 
studiantenan, con dificil esaki por ta. 


Sr. Kreeft a bisa cu e tin comprension pa e situacion di 
studiantenan di Aruba pasobra nan ta biba pafor di Hulanda 
y lo ta hopi bon cu nan por dispone riba un camber prome cu 
nan bin Hulanda. Segun sr. Kreeft un manera pa logra esaki 
lo ta pa introduci un sistema di preferencia pa studiantenan 
Arubiano riba inscripcion pa un camber. Esaki sinembargo ta 
complica segun sr. Kreeft, pasobra un forma preferencial lo 
lanta hopi pregunta cerca e instancinan cu ta ofrece camber, 
incluso SSH. 


Un opcion cu sr. Kreeft a bin cu ne, ta pa duna mas informacion 
na studiantenan riba e sistema di “hospiteer”. Esaki ta un 
sistema unda studiantenan por reacciona riba cambernan den 
un cas pa studiante. E prome 15 candidato mas halto riba e 
lista di inscripcion ta wordo yama pa un combersacion y for 
di nan ta escohe e candidato adecua pa biba den e cas. Sr. 
Kreeft a conta di un experencia cu SSH a haci cu studiantenan 
internacional pa mira con esaki ta traha. E resultado di e 


experencia tabata sumamente positivo; casi 80 porciento di e 
studiantenan internacional a keda acepta bou di e argumento 
cu nan tabata e candidato mas simpatico. 


Lo ta importante, segun sr. Kreeft, pa duna informacion na e 
studiantenan Arubiano con e sistema di “hospiteer” ta traha; 
kico bo por spera di un cas pa studiante y con bo por presenta 
bo mes mihor, pa tin chens pa nan escohe abo. Tambe cu den 
un cas pa studiante, bo mester yuda na haci cushina, baño y 
gang limpi y tene cuenta cu un cas pa studiante ta consisti di 
aproximadamente 15 studiante, pues e por ta hopi druk. 


Un otro punto cu sr. Kreeft a menciona cu tambe lo por yuda 
studiantenan na un camber ta cu SSH ta trahando riba un 
Plataforma central pa inscripcion pa tur instancia na Hulanda 
cu ta brinda camber y vivienda na studiantenan. Esaki ta 
brinda un bista general riba disposicion pa camber y vivienda. 
Unabes bo ta inscribe, segun sr. Kreeft e periodo di inscripcion 
por ta positvo pa si mas laat bo ta desea un apartamento. 
E experencia general ta cu studiantenan ta cuminsa biba e 
prome dos pa tres aña di nan estudio den un cas pa studiante 
of compleho di vivienda pa studiante, pero despues nan kier 
move pa un vivienda mas priva; riba nan mes. 


Minister Thijsen a bisa cu e Plataforma aki lo por evita cu 
estafadornan riba mercado di vivienda pa studiante no por 
sigi perhudica studiantenan cu cambernan fantasma. Tambe e 
mandatario a gradici sr. Kreeft pa e reunion y cu lo bai mira con 
por implementa algun punto pa duna studiantenan Arubiano 
mas chens pa tin un camber asina cu nan yega na Hulanda. 
Esaki so por kita hopi dolor di cabes pa nos muchanan, segun 
Minister Thijsen. 

MINISTER THIJSEN A REUNI CU 


Minister Plenipotenciario mr. Ady Thijsen a haci un 
bishita di trabao na Zwolle. Akinan e mandatario entre 
otro a reuni cu representantenan di VNO-NCW Regio 
Zwolle y MKB Nederland regio Zwolle. E reunion aki 
tabata un idea di Burgemeester Snijders di Zwolle 
durante di su combersacion cu e tabata tin cu Minister 
Thijsen. Zwolle ta conoci pa su sector di empresa chikito 
y mediano y tambe pa e cantidad di empresanan di 
famia. 


Minister Thijsen a duna un introduccion di su vision | 
y maneho pa cu Arubahuis, unda cu Aruba mester ta 
mas visibel na Hulanda. Tambe e mandatario a bisa 
cu e ta mira e balor adicional di busca cooperacion cu 
municipionan, hogeschool y universidadnan, instituto y 
e sector commercial. Asina mira na yega na manera pa 
diversifica economia di Aruba. Pa e motibo aki Minister 
Thijsenta haya hopi interesante pa tende di e comerciantenan 
basa riba nan experencia, sugerencianan cu por ta util pa 
empresanan chikito y mediano na Aruba. 


Un di e sugerencianan cu a bin riba mesa ta pa organisa 
un colectiva pa comerciante, basa riba e ehempel di VNO- 
NCW Regio Zwolle y MKB Nederland regio Zwolle cu ta 
independiente y tin su mesun fondonan. For di akinan por 
organisa un encuentro di network entre e colectiva, conhunto 
cu enseñansa (mbo, hbo y Universidad) y gobierno. Gobierno 
lo tin mas un rol den facilita esaki. 

Un otro sugerencia ta pa organisa un evento cu banconan, 
instancianan financiero y inversionistanan pa akinan mira pa 
haya nan sosten pa e vision economico di Aruba y con esaki 
mester keda ehecuta. 

Segun e representantenan di VNO-NCW Regio Zwolle y MKB 
Nederland regio Zwolle Aruba lo mester desaroya un vision 
cu ta caracteristica pa Aruba: autonomia (autarkico y fomenta 
exportacion) y mara esaki na bienestar general. Bienestar 


general ta e manera cu tur cos ta bini hunto: vivienda, trabao, 
bida, comercio y recreacion. Den esaki lo mester defini hopi 
skerpi kico ta e tarea: unda bo kier bai. Con bo por bira autarkico 
y kico esaki ta nifica pa comercio. Riba cual sectornan ta bai 
concentra pa stimula empresanan. 


Banda di e sugerencianan cu e representantenan di VNO- 
NCW Regio Zwolle y MKB Nederland regio Zwolle a haci, 
nan a duna di conoce ta interesa pa haci un bishita di trabao 
na Aruba, conhuntamente cu partnernan den enseñansa y 
gobierno municipal di Zwolle pa comparti experencia y tambe 
pa trece dilanti puntonan practico y concreto cu yuda Aruba 
sigi padilanti. 


Minister Plenipotenciario mr. Ady Thijsen a gradici e 
representantenan di VNO-NCW Regio Zwolle y MKB 
Nederland regio Zwolle pa e reunion, e bon sugerencianan 
y nan disposicion pa brinda sosten na empresanan chikito y 
mediano na Aruba pa crea aun mas oportunidad na bienestar 
di economia di Aruba. 


Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uza e 
benificionan aki pa 
engrandece nos mes 
y Aruba. 


— 


ANA DI UNION Y POSITIVISMO! 

